b'\n_START_ARTICLE_\nRevizijska sled\n_START_PARAGRAPH_\nRevizijska sled\xc2\xa0je dnevnik z zapisi\xc2\xa0o operacijah nad poslovnimi podatki.\n_START_SECTION_\nOdkrivanje in uporabnost revizijskih sledi\n_START_PARAGRAPH_\nRevizijsko sled pridobimo z digitalno forenziko ali revizijo informacijskega sistema. Podro\xc4\x8dje digitalne forenzike v o\xc5\xbejem smislu obsega iskanje digitalnih dokazov in podatkov ter predstavitev teh dokazov na sodi\xc5\xa1\xc4\x8du. Revizija informacijskih sistemov je proces ugotavljanja in ocenjevanja zakonitosti, varnosti in kakovosti v organizaciji. Revizijska sled je pomembna pri preiskavi gospodarske kriminalitete in zlorabe osebnih podatkov, uporablja pa se tudi pri drugih vrstah kriminalitete, kjer je storilec za izvedbo kaznivega dejanja uporabil informacijsko tehnologijo. V Informacijsko komunikacijski tehnologiji je revizijska sled pomembna predvsem zaradi dostopa do podatkov v organizacijah. V javnih zavodih (upravne enote, bolni\xc5\xa1nice) je revizijska sled pomembna zaradi varovanja osebnih podatkov. Zabele\xc5\xbei se vsak dostop\xc2\xa0 in obseg dostopa uporabnika do dolo\xc4\x8denega osebnega podatka.\n_START_SECTION_\nZagotavljanje revizijskih sledi\n_START_PARAGRAPH_\nZa odkrivanje revizijske sledi mora preiskovalec pregledovati dnevnike operacijskih sistemov, podatkovnih baz ali zbirk, transakcij (uporabni\xc5\xa1kih aktivnosti), sistemske dnevnike SAP, upravljanja sprememb, sprememb konfiguracijskih tabel in dnevnike sprememb profilov in avtorizacij._NEWLINE_Revizijska sled se v informacijskem sistemu bele\xc5\xbei sama, neodvisno od uporabnikov. Po zakonu o varovanju osebnih podatkov je potrebno zagotoviti zanesljivo revizijske sled ne glede na to kak\xc5\xa1ni podatki se bodo shranjevali ali obdelovali v sistemu. Pri zagotavljanju revizijske sledi je potrebno posebno pozornost nameniti dvema pomembnima vpra\xc5\xa1anjema \xe2\x80\x93 nadzoru nadzornikov ter avtenti\xc4\x8dnosti in celovitosti revizijske sledi._NEWLINE_Za zagotavljanje integritete digitalnih dokazov v se v sodobni digitalni forenziki uporabljajo metode ra\xc4\x8dunanja kontrolnih vsot (angl. hash). Pri ra\xc4\x8dunanju kontrolnih vsot se ustvarijo podatkovni oz. \xc5\xa1tevilski nizi fiksne dol\xc5\xbeine, kar zagotavlja da preiskovalci datoteke, podatka ali diska v procesu preiskave niso spreminjali.'